Diari Oficial de la Generalitat Valenciana


Sumari del DOGV 8909, del 21-09-2020 (2020/7506)

Informació pública de l'informe ambiental i territorial estratègic de la modificació puntual número 79 del PGOU de Paterna, tramitada a instàncies de la mercantil Vilata Darder Holding, SL.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8909

Data del DOGV
:   21-09-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/7506


Data del document
:   14-09-2020

Organisme emissor
:   Ajuntament de Paterna

Tipus de document
:   Anunci

Descriptors 

:   * Paterna
    * pla d'urbanisme
    * administració local

Informació pública de l'informe ambiental i territorial estratègic de la modificació puntual número 79 del PGOU de Paterna, tramitada a instàncies de la mercantil Vilata Darder Holding, SL. [2020/7506]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), es publica que per mitjà del Decret de l'Alcaldia número 2724, de 10 de setembre, s'ha informat favorablement l'informe ambiental i territorial estratègic emés pels serveis tècnics municipals, de la modificació puntual número 79 del Pla general d'ordenació urbana de Paterna, tramitada a instàncies de la mercantil Vilata Darder Holding, SL, que té com a objecte requalificar sòl urbà residencial a l'àrea de repartiment de la Canyada com a sòl urbà d'ús dotacional privat; s'entén compatible la vinculació a la construcció d'habitatges de protecció pública, en superfície equivalent a la de la parcel·la conformada per la unitat d'execució de l'àmbit A1 de la zona de terciari comercial, subzona U-IV-33 la Canyada, per a materialitzar l'aprofitament de forma directa sota el règim d'actuacions aïllades. El sòl urbà que es proposa requalificar compren dues parcel·les situades entre els carrers 419, 421, 426 i 433 de l'àmbit A del Pla de reforma interior de millora modificatiu de l'ordenació estructural Terracanters 2. Tot això per considerar que no té efectes significatius sobre el medi ambient, i correspon continuar la tramitació de la modificació d'acord amb la seua normativa sectorial, tenint en compte les determinacions següents:  
- S'elaborarà un estudi d'integració paisatgística, d'acord amb l'article 6 de la LOTUP i amb el contingut del seu annex II.  
- La versió preliminar de la modificació puntual haurà d'anomenar el dotacional privat d'acord amb la nomenclatura i classificació establida en l'annex IV de la LOTUP.  
Es fa saber als interessats que contra la present resolució, per no ser un acte definitiu en via administrativa, no pot interposar-se cap recurs, sense perjuí dels que, si escau, pertoquen en via judicial contenciosa administrativa contra la disposició de caràcter general que haguera aprovat el pla o programa, o bé sense perjuí dels que pertoquen en via administrativa contra l'acte, si escau, d'aprovació del pla o programa.  
  
D'altra banda, i d'acord amb el que estableix l'article 51.7 de la LOTUP, l'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'ha aprovat la modificació del planejament en el termini màxim de quatre anys des de la publicació.  
Cosa que es fa pública per a general coneixement i efectes.  
  
Paterna, 14 de setembre de 2020. L'alcalde: Juan Antonio Sagredo Marco.